
____________________________________________________________
Nr. 4196 din 10 noiembrie 2023  

R A P O R T
          privind alocarea  sumei de 25.000 lei din bugetul local al comunei Târgușor,
 județul Constanta, pentru acordarea de daruri cu ocazia sărbătorilor de iarnă,
          școlarilor și preșcolarilor din comuna Târgușor, județul Constanța

Analizând Referatul de aprobare si Proiectul de hotărâre privind necesitatea adoptării unei hotărâri pentru alocarea sumei de 25.000 lei din bugetul local al comunei Târgușor, județul Constanța, pentru acordarea de daruri  cu ocazia sărbătorilor de iarnă, școlarilor şi preșcolarilor din comuna Târgușor, județul Constanța, inițiat de doamna Mădălina NEGRU, consider ca legală şi oportună adoptarea acestuia.
Consider ca legal acest proiect de hotărâre in conformitate cu prevederile Legii nr. 500/ 2002 privind finanţele publice, cu modificările şi completările ulterioare, art. 3 alin. (2) și art. 5 alin. (3) din Legea nr. 273/ 2006 privind finantele publice locale, cu modificările şi completările ulterioare, Legii  bugetului de stat pe anul 2023 nr. 368/ 2022, prevederile art. I alin. (5) din OUG nr. 90/ 2023 pentru aprobarea unor măsuri de reducere a cheltuielilor bugetare pe anul 2023 în vederea încadrării în ținta de deficit bugetar asumată prin Programul de convergență, precum și pentru modificarea și completarea unor acte normative şi ale  art. 139 alin. (1) din OUG nr. 57/2019 privind Codul Administrativ, cu modificările şi completările ulterioare.
Consider ca oportun acest proiect de hotărâre având in vedere apropierea sărbătorilor de iarnă, prilej prin care putem oferi cadouri celor dragi.
Având in vedere cele menționate mai sus, propun membrilor Consiliului local al comunei Târgușor adoptarea hotărârii  în forma prezentată în proiect.


                                                        INSPECTOR,

